Westworld

Westworld on yhdysvaltalainen science fiction -televisiosarja, jonka ovat luoneet Jonathan Nolan ja Lisa Joy. Se perustuu Michael Crichtonin ohjaamaan ja käsikirjoittamaan elokuvaan Tappokone (Westworld) vuodelta 1973. Nolan ja Joy ovat sarjan vastaavia tuottajia yhdessä J. J. Abramsin, Jerry Weintraubin ja Bryan Burkin kanssa. 

Sarjan ensimmäinen jakso esitettiin HBO:lla 2. lokakuuta 2016. Toinen kausi esitettiin vuonna 2018, kolmas kausi vuonna 2020 ja neljäs vuonna 2022. Viidennen kauden oli tarkoitus olla viimeinen, mutta sarja kuitenkin lopetettiin neljännen kauden esittämisen jälkeen.

 Juoni 
Sarjan ensimmäinen kausi sijoittuu 2050-luvulle westernaiheiseen teemapuistoon Westworldiin, jonka asukkaat ovat androideja, joita kutsutaan ”isänniksi”. Westworld tarjoaa sen varakkaille vierailijoille mahdollisuuden tehdä mitä he ikinä haluavatkaan ilman pelkoa loukkaantumisesta tai kuolemisesta. Tätä hyödyntää erityisesti puiston omistajiin kuuluva William. Androidit alkavat kuitenkin muistaa menneisyyttään, jonka seurauksena niiden toiminta muuttuu ennalta-arvaamattomaksi. 

Toisella kaudella Dolores-niminen androidi käy kostoon kokemastaan vääryydestä samalla kun toinen androidi Maeve herää uusiin yleistekoälyn mittaan pääseviin voimiinsa. Käy myös ilmi, että taustayrityksellä on useita eri aikakausien teemapuistoja ja se kerää tietoa kävijöistä ja myy sitä. Kauden lopuksi Dolores pakenee puistosta Bernardin avulla ihmisten maailmaan. 

Kolmannella kaudella uusina hahmoina liittyvät mukaan sekä ihmishahmo Caleb Nichols että Engerraud Serac -niminen multimiljardööri, joka on luonut ihmisten elämiä hallitsevan Rehoboam-tekoälyn. Dolores vapauttaa Calebin tekoälyn luomasta roolista, ja Calebille selviää hänen todellinen menneisyytensä. Eloonherätetty Maeve apunaan Doloresin tuhoisista suunnitelmista vakuuttunut Serac pyrkii tuhoamaan Doloresin. Kauden lopussa ihmiskunta ajautuu sisällissotaan saatuaan tietää Rehoboamin heille asettamat rajat ja elämän ennusteet ja noustessaan Rehoboamia ja Incite-yritystä vastaan.

Neljännellä kaudella Doloresin itsestään Deloksen työntekijäksi luoma Charlotte Hale -versio hallitsee maailmaa tylsistyneenä biologisteknologisen viruksen avulla, jolla saa ihmiset tottelemaan itseään. Yhteiskunnan laitamilla elää muutamia vapaita ihmisiä, kuten Calebin tytär. Dolores on Christina, ruumiiton tietokone-ohjelma, joka luo käsikirjoitukset viruksen hallitsemien ihmisten elämiin. Kauden lopussa androidiksi muutettu William saa koko ihmiskunnan hyökkäämään toistensa kimppuun manipuloimalla viruksen komentoja. Charlotte Hale/Dolores siirtää Doloresin tajunnan Subliimiin, valtavaan serveriin, jonne kaikki puiston androidit on talletettu. Dolores käynnistää vielä yhden simulaation, pelin Westworld-puistossa. 

Viimeisessä jaksossa Dolores toteaa, että kaikki tietoinen elämä planeetalta on kuollut, muutamaa ihmistä lukuun ottamatta, ja enää vain hän muistaa ihmiskunnan. Sen voi myös tulkita niin, että yhteiskuntien ulkopuolella eläviä vapaita ihmisiä on tarpeeksi selviämään uudeksi ihmiskunnaksi, jos Doloresin koe antaa heille siihen mahdollisuuden.

Näyttelijät

Jaksot

Tuotanto
Westworld perustuu vuonna 1973 julkaistuun Michael Crichtonin ohjaamaan Tappokone (Westworld) elokuvaan ja sen 1976 julkaistuun jatko-osaan Tuleva maailma (Futureworld).

Warner Bros. on ollut halukas tekemään Westworld-sarjan 1990–luvulta lähtien, mutta vasta vuonna 2011 projektia saatiin vietyä eteenpäin. Jerry Weintraub sai HBO:n tilaamaan pilottijakson sarjasta, minkä jälkeen hänen avukseen palkattiin Jonathan Nolan ja käsikirjoittaja Lisa Joy.

Elokuussa 2013 HBO vahvisti tilanneensa sarjasta pilottijakson. Marraskuussa 2014 HBO ilmoitti tilanneensa ensimmäisen kauden Westworld-sarjasta. HBO tilasi toisen tuotantokauden marraskuussa 2016 ja se esitettiin vuoden 2018 aikana. Toukokuussa 2018 HBO vahvisti tilanneensa kolmannen kauden sarjalle, ja kausi esitettiin keväällä 2020.

 Lopetuspäätös 
Huhtikuussa 2020 HBO vahvisti tilanneensa sarjasta neljännen kauden. Sitä alettiin esittää kesäkuussa 2022. Vaikka neljäs kausi päättyy cliffhangeriin, saman vuoden marraskuussa ilmoitettiin, ettei sarja saa jatkoa. Jonathan Nolan oli vain kuukautta aikaisemmin ilmaissut neuvotelleensa HBO:n kanssa sarjan viidennestä ja samalla viimeisestä kaudesta. Lopetuspäätökselle ei esitetty erityistä syytä. Lisa Joyn mukaan viides kausi olisi ”sulkenut ympyrän” ja sijoittunut Doloresin (Evan Rachel Wood) uudelleen luomaan Westworld-teemapuistoon.

Palkinnot
 Vuosi Palkinto Kategoria Ehdokkuus Tulos Viite 2016 Satellite Awards Best Actress – Television Series Drama Evan Rachel Wood   Critics’ Choice Television Awards Most Exciting New Series Westworld   Best Actress in a Drama Series Evan Rachel Wood   Best Supporting Actress in a Drama Series Thandie Newton  IGN Awards Best TV Drama Series Westworld   Best TV Actress Thandie Newton  IGN People's Choice Award Best TV Actor Jeffrey Wright   Best TV Actress Evan Rachel Wood  2017 Creative Arts Emmys Outstanding Creative Achievement in Interactive Media within a Scripted Program Westworld   Outstanding Hairstyling for a Single-Camera Series Joy Zapata, Pavy Olivarez, Bruce Samia & Donna Anderson ("Contrapasso")  Outstanding Makeup for a Single-Camera Series (Non-Prosthetic) Christien Tinsley, Myriam Arougheti, Gerald Quist, Lydia Milars & Ed French ("The Original")  Outstanding Sound Mixing for a Comedy or Drama Series (One-Hour) Keith Rogers, Scott Weber, Roger Stevenson & Kyle O'Neal ("The Bicameral Mind")  Outstanding Special Visual Effects Jay Worth, Elizabeth Castro, Joe Wehmeyer, Eric Levin-Hatz, Bobo Skipper, Gustav Ahren, Paul Ghezzo, Mitchell S. Drain & Michael Lantieri ("The Bicameral Mind")  Art Directors Guild ADG Excellence in Production Design Award for One-Hour Period Or Fantasy Single-Camera Series Nathan Crowley ("The Original")   Make-Up Artists and Hair Stylists Guild Best Contemporary Makeup – Television Christien Tinsley, Elisa Marsh & Rolf Keppler   Best Special Makeup Effects – Television Christien Tinsley & Hiroshi Yada  Golden Reel Awards Best Sound Editing – Long Form Sound Effects and Foley in Television Thomas E. de Gorter, Matthew Sawelson, Geordy Sincavage, Michael Head, Rick Owen, Tara Blume, Mark Allen & Marc Glassman ("The Bicameral Mind")   Best Sound Editing in Television, Short Form: FX/Foley Thomas E. de Gorter, Matthew Sawelson, Geordy Sincavage, Michael Head, Tara Blume, Rick Owens, Mark R. Allen & Marc Glassman ("Trompe L'Oeil")  Saturn-palkinto Best Science Fiction Television Series Westworld   Best Supporting Actor on Television Ed Harris  Location Managers Guild Awards LMGI Award for Outstanding Locations in Period Television Mandi Dillin   Gold Derby TV Awards Drama Supporting Actress Thandie Newton  

Lähteet

Aiheesta muualla
 Virallinen sivusto 


Luokka:2010-luvun yhdysvaltalaiset draamasarjat
Luokka:2010-luvun yhdysvaltalaiset scifi-sarjat
Luokka:2020-luvun yhdysvaltalaiset draamasarjat
Luokka:2020-luvun yhdysvaltalaiset scifi-sarjat
Luokka:Lännensarjat
Luokka:HBO:n televisio-ohjelmat